Azenzi n lḥenni, yettili-d s umata di temɣra n yisli neɣ ṭṭehara, deg yid-nni mi dtewwed teslit ɣer uxxam n urgaz-is, ad beddun inebgawen ad ttlaḥaqen, ad d -ili nnuba n tebuɣarin anda ara d krant tulawin nneɣ timɣarin n taddart akken ad sebuɣ rent s yinna akin ad ttebdu temɣra s walallen n cna yellan, akken alama i d-yelḥeq ttnasfa n yiḍ , ad kmassin iɛeggalen n tmeɣra ad sewjden ṭṭabla n lḥenni, mi d- yarss akk lexir, llant temnaḍin anda ad yenddeh baba-s n yiseli i umedyaz n lḥenni yessen i wakken ad yaẓ ɣer tbaqit n lḥenni, ad yeznez lḥenni,yezmer d aɣen ad yendeh i sin yemdyazen neɣ tlata deg yiwet tegnit daɣa yettili ger-asen umɛezeber s yisefra yal yiwen, yekkat akk ayen yellan di lǧehd-is iwakken ad d-yufrar s tmusniwin-is ɣef wayeḍ-nni, ma d tiɣeratin sseḥmayen-t annar, tameẓẓuɣt tettmili ɣer win i wumi yeǧhed wawal.